Diari Oficial de la Generalitat Valenciana


Sumari del DOGV 9995, del 28-11-2024 (2024/12432)

RESOLUCIÓ de 22 de novembre de 2024, de la Direcció General de Medi Natural i Animal, per la qual s’eleva a definitiva la llista d’entitats a les quals se’ls concedixen les subvencions per a la realització d’activitats i projectes destinats a la protecció i la defensa dels animals i a la conservació de la biodiversitat animal, la protecció del medi ambient i les millores en l’hàbitat, en l’àmbit territorial de la Comunitat Valenciana, exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12019

CVE
:   RSRZ-N-4575-08370

Data del document
:   22-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * benestar dels animals
    * ramat
    * cria de bestiar

*Antecedents*  de fet

Primer. Per l’Orde 5/2024, de 18 de setembre, de 2024, de la Conselleria de Medi Ambient, Infraestructures i Territori s’establixen les bases reguladores de les subvencions per a la realització d’activitats i projectes destinats a la protecció i la defensa dels animals i a la conservació de la biodiversitat animal, la protecció del medi ambient i les millores en l’hàbitat, en l’àmbit territorial de la Comunitat Valenciana (DOGV 9941, 20.09.2024).

Mitjançant la Resolució de 4 d’octubre de 2024, del director de Medi Natural i Animal, es convoquen, per a l’exercici 2024, les subvencions destinades a la realització d’activitats i projectes destinats a la protecció i la defensa dels animals i a la conservació de la biodiversitat animal, la protecció del medi ambient i les millores en l’hàbitat, per a l’exercici 2024, en l’àmbit territorial de la Comunitat Valenciana, en les seues modalitats a i B (DOGV núm. 9956, 14.10.2024).

Segon. El termini de presentació de sol·licituds es va iniciar a les 00:00:00 hores del 15 d’octubre de 2024 i va finalitzar a les 23:59:59 hores del 28 d’octubre de 2024, i es va establir un termini de deu dies hàbils segons el resolc nové de la Resolució de 4 d’octubre de 2024, del director de Medi Natural i Animal. En este període han tingut entrada, mitjançant el tràmit telemàtic habilitat a este efecte, a través de la Seu electrònica de la Generalitat ([https://sede.gva.es/va/proc861](https://sede.gva.es/va/inicio/procedimientos?id_proc=861)), un total de 145 sol·licituds d’ajuda acollides a la mencionada resolució de subvenció, les quals han donat lloc a la instrucció dels expedients relacionats en els documents annexos a la proposta de resolució provisional de 5 de novembre de 2024, de la subdirectora general de Protecció Animal, Agents Mediambientals i Coordinació.

Tercer. Com que s’han desenrotllat les activitats d’instrucció per l’òrgan competent i s’ha efectuat l’estudi i la valoració de les sol·licituds per la comissió de valoració prevista en el resolc dotzé de la Resolució de 4 d’octubre de 2024 i l’article 8 de l’Orde 5/2024, de 18 de setembre, i havent-se remés per la comissió de valoració l’informe corresponent de valoració, s’ha formulat una proposta de resolució de concessió provisional de 5 de novembre de 2024, de la subdirectora general de Protecció Animal, Agents Mediambientals i Coordinació.

Quart. Vista la proposta de resolució de concessió provisional en què es relacionen les 97 entitats sol·licitants que figuren en l’annex I com a «Relació de subvencions concedides en les ajudes per a la modalitat A», les 29 entitats sol·licitants que figuren en l’annex I com a «Relació de subvencions concedides en les ajudes per a la modalitat B», així com l’annex II en què consta la «Relació de sol·licituds desestimades», que ascendix a 6 entitats, i en l’annex III la «Relació de sol·licituds excloses», que ascendix a 15 entitats, amb l’expressió dels motius procedents en cada cas, havent-se comprovat l’acreditació del compliment de tots els requisits establits en el resolc quart de la mencionada convocatòria i havent-se observat en tots els seus tràmits el procediment establit, d’acord amb l’informe que emet esta comissió de valoració en data 5 de novembre de 2024.

Quint. Vistes les al·legacions i l’aportació documental que presenten les entitats interessades que han presentat la sol·licitud de concessió de les ajudes i vista la proposta de resolució de concessió definitiva de la concessió definitiva de 21 de novembre de 2024, de la subdirectora general de Protecció Animal, Agents Mediambientals i Coordinació.

Sext. Vist el que s’establix en l’article 45 de la Llei 39/2015, d’1 d’octubre, quant a la publicació dels actes administratius, i vist el que s’establix en l’article 8 de l’Orde 5/2024, de 18 de setembre, quant a la resolució definitiva de concessió de les ajudes, i havent-se tingut en compte en la tramitació d’este procediment el que establixen la mencionada orde 5/2024, de 18 de setembre, de 2024, i la Resolució de 4 d’octubre de 2024 esmentada, i en tot allò no regulat en esta orde, s’ha estat al que disposen la Llei 38/2003, de 17 de novembre, general de subvencions i el seu reglament de desenrotllament, i la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

Per tot el que s’ha dit anteriorment,

RESOLC

*Primer. Concessió de les ajudes*

Concedir a les entitats que figuren en l’annex I d’esta resolució les subvencions sol·licitades per l’import que apareix especificat i pels projectes esmentats, dins del crèdit disponible que ascendix a un total de:

Per a les actuacions de la línia de subvenció S0249, del centre gestor 98916968LP98439, programa 442A00 del capítol 4 de gastos, per un import total de sis-cents cinquanta mil euros (650.000 euros):

– Modalitat A: 400.000 €

– Modalitat B: 250.000 €

Per a les actuacions de la línia de subvenció S0525, del centre gestor 90519908UY71009, programa 442A00 del capítol 7 de gastos, per un import total de cinc-cents mil euros (500.000 euros):

– Modalitat A: 350.000 €

– Modalitat B: 150.000 €

Tenint en compte el que s’establix en l’article 5 de l’Orde 5/2024, de 18 de setembre, de 2024, i el resolc octau de la Resolució de 4 d’octubre de 2024, l’import màxim de la subvenció que es concedix a cada beneficiari per la realització d’una o diverses de les actuacions subvencionables de la modalitat a serà de 36.000 euros, IVA inclòs, i es pot finançar fins al 80 % de l’execució dels projectes o activitats.

Així mateix, l’import màxim de la subvenció que es concedix a cada beneficiari per la realització d’una o diverses de les actuacions subvencionables de la modalitat B serà de 24.000 euros, IVA inclòs, i es podrà finançar un màxim del 80 % de l’execució dels projectes o les activitats.

En relació amb la proposta de resolució de concessió en què consta la relació de subvencions concedides per a la modalitat A, i vistes totes les al·legacions i l’aportació documental rebudes per les entitats interessades que han presentat la sol·licitud de concessió de les ajudes, i havent-se esgotat la quantia màxima de crèdit pressupostari per al capítol IV, que ascendix a 400.000 euros i que cobrix les actuacions subvencionables de les activitats a.1 a a.5, establides en l’apartat 2n del resolc quint de la Resolució de 4 d’octubre de 2024, es concedixen les subvencions als beneficiaris relacionats en la llista de l’annex I fins a l’expedient MAPRAN/2024/88, corresponent a la «Catland».

En relació amb la proposta de resolució de concessió en què consta la relació de subvencions concedides per a la modalitat B, i vistes totes les al·legacions i l’aportació documental presentades per les entitats interessades que han presentat la sol·licitud de concessió de les ajudes, i havent-se esgotat la quantia màxima de crèdit pressupostari per al capítol IV, que ascendix a 250.000 euros i que cobrix les actuacions subvencionables de les activitats b.1 a b.5, establides en l’apartat 3r del resolc quint de la Resolució de 4 d’octubre de 2024, es concedixen les subvencions als beneficiaris relacionats en la llista de l’annex I fins a l’expedient MAPRAN/2024/104, corresponent a «l’Assoc. Institut per la Sostenibilitat i Patrimoni Del».

Segons el que s’establix en l’apartat 5t del resolc dotzé de la Resolució de 4 d’octubre de 2024, en cas que s’esgote el crèdit de la convocatòria, es crearà una llista de reserva amb la resta de les entitats que, complint amb els requisits per a ser beneficiàries de les ajudes, no se’ls concedix l’ajuda per haver-se esgotat el crèdit, motiu pel qual passen a la llista de reserva de la modalitat a del capítol IV (activitats a.1 a a.5), des de l’expedient MAPRAN/2024/88, corresponent a la «Catland», per import de 2.879,67 euros i la resta de beneficiaris inclosos en la llista de reserva de la modalitat a de l’annex I.

Respecte a la modalitat B del capítol IV (activitats b.1 a b.5), passen a la llista de reserva des de l’expedient MAPRAN/2024/104, corresponent a «l’Assoc. Institut per la Sostenibilitat i Patrimoni Del», per import de 15.463,52 euros i la resta dels beneficiaris inclosos en la llista de reserva de la modalitat B de l’annex I.

En relació amb la proposta de resolució de concessió en què consta la relació de subvencions concedides per a la modalitat a i modalitat B del capítol VII (activitats a.6 i b.6), es comunica que hi ha un crèdit pressupostari suficient per a cobrir els imports subvencionables concedits, per la qual cosa no s’establix una llista de reserva.

La relació de puntuació que han obtingut les entitats beneficiàries i la baremació definitiva corresponent es detallen en l’annex IV d’esta resolució.

*Segon. No concessió per desestimació*

Desestimar les subvencions sol·licitades a les entitats, pels projectes esmentats en l’annex II, d’esta resolució, pels motius que s’exposen en este.

*Tercer. No concessió per exclusió*

Excloure de la subvenció sol·licitada a les entitats, i pels projectes especificats en l’annex III d’esta resolució, pels motius que s’exposen en este.

Este acte posa fi a la via administrativa i contra este es pot interposar potestativament recurs de reposició davant del conseller de Medi Ambient, Infraestructures i Territori, en el termini d’un mes comptat des de l’endemà de la publicació en el DOGV, o impugnar-se directament davant l’orde jurisdiccional mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l’endemà de la notificació, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

  

València, 22 de novembre de 2024

Luis Gomis Ferraz

Director general de Medi natural i Animal

Esta disposició conté annexos. Consulteu-ne la versió en PDF.